kardosdrur/scandi-wiki huggingface dataset:
Brødrene paa Uglegaarden

Brødrene på Uglegaarden er en dansk spillefilm fra 1967 med instruktion og manuskript af Alice O'Fredericks og Ib Mossin.

Filmen er den trettende i serien af Morten Korch-film, men den nærmere baggrund kendes ikke. Dfi.dk oplyser, at filmens forlæg er „Efter roman af Morten Korch“, til trods for at Morten Korch ikke har skrevet en roman med samme titel som filmen. I det trykte program fra ASA præsenteres filmen kun som „Morten Korch farvefilmen“ (og ikke „Efter Morten Korchs roman ...“, som de øvrige foregående film, der bygger på Morten Korch-værker).

Filmen er Alice O'Fredericks’ sidste Morten Korch-film inden hendes død. Denne film er sammen med den foregående film i rækken (Krybskytterne paa Næsbygaard) de eneste to af ASA's 14 Morten Korch-film (og af fru Alices 13 Morten Korch-film), som Poul Reichhardt ikke medvirker i.

Handling 
Et sted på Fyn, hvor de levende hegn omkranser de bugnende marker, ligger Uglegaarden, den største og rigeste gård i sognet. Den ejes af enken Dora og hendes tre stedsønner Karl, Viggo og Thomas. De tre brødre ses altid sammen og terroriserer egnens øvrige unge. Deres tilholdssted er landsbyens kro, hvor kropigen Sara må finde sig i deres grovkornede tilnærmelser.

Medvirkende 
Blandt de medvirkende kan nævnes:

 Astrid Villaume
 Kjeld Jacobsen
 Bertel Lauring
 Baard Owe
 Erik Kühnau
 Ejner Federspiel
 Ib Mossin som Henrik
 Gunnar Lemvigh
 Henry Lohmann
 Karen Wegener
 Lili Heglund
 Folmer Rubæk

Referencer

Eksterne henvisninger 
 

Spillefilm fra Danmark
Danske film fra 1967
Komediefilm fra Danmark
Film instrueret af Alice O'Fredericks
Film instrueret af Ib Mossin
Morten Korch-film
42006

42006 er en dokumentarfilm fra 1967 instrueret af Leif Erlsboe efter eget manuskript.

Handling 
Filmen er en koncentreret reportage af en fodboldkamp mod Sverige i København med dansk sejr. Kampen skildres alene gennem iagttagelser af publikum og dets reaktioner på kampens højdepunkter.

Referencer

Eksterne henvisninger 
 

Fodbold
Dokumentarfilm fra Danmark
Danske film fra 1967
Boxiganga

Boxiganga er en dokumentarfilm fra 1967 instrueret af Tom O'Horgan efter manuskript af Elsa Gress.

Handling 
Filmen trækker en parallel mellem teatergruppen la Mama og renaissancens omvandrende skuespillertrup, Boxianga. La Mama følges under et besøg i København.

Referencer

Eksterne henvisninger 
 

Dokumentarfilm fra Danmark
Danske film fra 1967
Cirkusrevyen 67

Cirkusrevyen 67 er en spillefilm fra 1967 instrueret af Preben Kaas efter manuskript af Preben Kaas og Poul Sabroe.

Handling 
Filmen er en filmversion af Cirkusrevyen fra 1967. Revyens hovednummer var revyvisen "Hvem har du kysset i din gadedør?" fremført af Dirch Passer og Daimi, og de to er afbilledet på filmplakaten.

Medvirkende (udvalg) 
 Dirch Passer
 Daimi Gentle
 Lily Broberg
 Jytte Abildstrøm
 Preben Kaas
 Ole Søltoft
 Klaus Pagh

Referencer

Eksterne henvisninger 
 

Danske film fra 1967
67
Spillefilm fra Danmark
Kærligheden varer længst

Kærligheden varer længst er en dansk eksperimentalfilm fra 1967, der er instrueret af Carl Bang efter eget manuskript.

Handling 
I en række hverdags-episoder af absurd-fantastisk tilsnit belyser og kommenterer filmen med vred og bidsk ironi sider af kærlighedens væsen og udtryksformer i dag.

Referencer

Eksterne henvisninger 
 

Eksperimentalfilm fra Danmark
Danske film fra 1967
Ti slips og et hjerte

Ti slips og et hjerte er en kortfilm fra 1967 instrueret af Henning Ørnbak efter manuskript af Leif Petersen.

Handling 
Med instruktørens egne ord: "Ti slips og et hjerte" er den diplomatiske titel på et paradoks. Det urkomiske ved alvoren i vor tid. I filmens centrum står hun, pigebarnet, ungdommen. Ikke at nogen skal tro, den er anderledes - ungdommen - men omgivelserne er unægtelig mere forvirrende end tidligere; de vælter anmassende ind over de unge med klichéer og symboler og popidyl, der spidsfindigt beretter om, hvordan man skal være moderne.

Referencer

Eksterne henvisninger 
 

Kortfilm fra Danmark
Danske film fra 1967
God morgen

God morgen er en animationsfilm fra 1968 instrueret af Flemming Quist Møller efter eget manuskript.

Handling 
Collagepræget tegne- og trickfilm om manden, der vågner op til en verden, hvor alt klistrer.

Referencer

Eksterne henvisninger 
 

Animationsfilm fra Danmark
Danske film fra 1968
Eftermiddagsgæsten

Eftermiddagsgæsten er en dansk kortfilm fra 1968 med instruktion og manuskript af Peter Refn.

Handling 
En barok fortælling om et provokerende møde mellem fortid og nutid, udspillet i et yngre bourgeoisi-miljø i Københavns nordlige udkanter. Hovedpersonen er outsideren Per, der som en charmerende provokatør trænger sig ind hos tidligere venner i et absurd desperat - og forgæves - forsøg på at genetablere en kontakt med de gamle venner via fortidens ukonventionelle, men samtidig stivnede, livsform.

Medvirkende 
 Per Bentzon Goldschmidt - Eftermiddagsgæsten, Per
 Lykke Nielsen - Den unge pige, Naja
 Ulf Pilgaard - Værten, Erik
 Lotte Tarp - Værtinden, Edith
 Jesper Klein
 Gertie Jung
 Suzanne Bjerrehuus
 Rolf Krogh
 Hans Kragh-Jacobsen

Referencer

Eksterne henvisninger 
 

Kortfilm fra Danmark
Danske film fra 1968
K for klods

K for klods er en dansk dokumentarfilm fra 1968, der er instrueret af Bent Barfod efter manuskript af ham selv, Finn Methling og Kjeld Simonsen.

Handling 
Et af menneskets særkender er dets evne til at skabe symboler. Selve symbolets udseende er vel ret tilfældigt, det er, hvad den enkelte lægger i det, der har værdi. Derfor har filmen valgt en klods som fællesnævner for alle symboler. Den falbydes af Minotaurus til alle, som kommer i livets labyrint og skaber både andagt og munterhed, sorg og glæde på en såre uhøjtidelig måde.

Referencer

Eksterne henvisninger 
 

Dokumentarfilm fra Danmark
Danske film fra 1968
En nat i august

En nat i august er en dansk kortfilm fra 1968, der er instrueret af Mogens Vemmer efter manuskript af Jørgen Stegelmann.

Handling 
Et sted i Nordsjællands sommerland - omgivet af augusttomme nabosommerhuse - skiftes to elskelige gamle damer til at underholde hinanden og deres overnattende gæster med natlige gyseroptrin, sindrigt iscenesat næsten a la Alfred Hitchcock. En nat er det den unge intetanende nevø, der med rædsel og undren kommer til at medvirke i det forbløffende og underfundige skuespil.

Referencer

Eksterne henvisninger 
 

Kortfilm fra Danmark
Danske film fra 1968
Tur i natten

Tur i natten er en kortfilm fra 1968 instrueret af Ole Roos efter eget manuskript.

Handling 
Et tilfældigt møde mellem to mænd på Storebæltsfærgen og deres natlige biltur over Sjælland er den enkle ydre handling i filmen. En spændt atmosfære hviler fra starten over de to mænds tavse registrering af hinanden. De kommer på mystisk vis i samme bil mod København, hvor der under den hasarderede kørsel udvikler sig en kamp mellem dem med hestekræfterne som eneste håndgribelige våben. Den uvisse slutning giver plads for flere udlægninger af filmen.

Referencer

Eksterne henvisninger 
 

Kortfilm fra Danmark
Danske film fra 1968
Cementkrucifikset

Cementkrucifikset er en dansk portrætfilm fra 1968, der er instrueret af Jørgen Vestergaard efter manuskript af Rudolf Broby-Johansen.

Handling 
Filmen fortæller historien om pastor Anton Laier, bondedrengen fra Frederiks på den jyske hede, der blev præst i en alder af 37 år, og som i 1937 afsattes fra sit embede i Hjallerup, først og fremmest fordi han (som det hed) havde omdannet præstegårdshaven til en karrusel med sine verdslige og religiøse cementskulpturer. Efter afsættelsen fortsatte Laier sin kunstneriske virksomhed i skulptur og maleri, og filmen tegner et nærbillede af Laier som en modig folkelig forkynder, hvis forargelige forkyndelse i kunstens form - den eneste ægte indremissionske kunst i Danmark - meget vel kan blive en del af den internationale kunsthistorie.

Der er tilført en ramme til slut i filmen, som yderligere forstærker dramaet og portrætter af Laier: optagelser fra flytningen af nogle af de største skulpturer i begyndelsen af 1968. Der skulle nemlig gå en ny hovedvej gennem Laiers skulpturpark, og kameraet fulgte denne moderne reprise på nedtagningen af korset og på himmelfarten, med den nu 85-årige Laier som magtesløs tilskuer.

Referencer

Eksterne henvisninger 
 

Portrætfilm fra Danmark
Danske film fra 1968
Timelærer Nansen

Timelærer Nansen er en kortfilm fra 1968 instrueret af Kirsten Stenbæk efter manuskript af Kirsten Stenbæk, Bent Grasten.

Handling 
Fri kortfilm i collageform om en lærer på en pigeskole og den pige, han ville i seng med.

Referencer

Eksterne henvisninger 
 

Kortfilm fra Danmark
Danske film fra 1968
Ofelias blomster

Ofelias blomster er en eksperimentalfilm fra 1968 instrueret af Jørgen Leth efter manuskript af Jørgen Leth, Ole John.

Handling 
Instruktøren om sin film: En kortfilm om det nordiske forår som åndelig tilstand. Ofelia samler sine blomster og sin bristede verden i en buket mærkelige og skønne drømmesyner. Foråret står i flor omkring hendes ulægelige sorg, foråret som tilstand i sindet. Billederne i hendes drømmeklarhed får virkeligheden til at flyde. Dette er - siger jeg - indholdet af Ofelias berømte blomstermonolog, også kendt som vanvidsscenen. Og det er det stof, som interpreteres i denne film.

Referencer

Eksterne henvisninger 
 

Eksperimentalfilm fra Danmark
Danske film fra 1968
Film instrueret af Jørgen Leth
Min bedstefar er en stok

Min bedstefar er en stok er en børnefilm fra 1968 instrueret af Astrid Henning-Jensen efter eget manuskript. Filmen er baseret på novellen "Av en født forbryters dagbok" af den norske forfatter Johan Borgen.

Handling 
Jacob er tre år, og hans forældre er 'moderne". Det vil sige, at de prøver at forklare det lille geni, hvad han må og ikke må. Han forstår naturligvis ikke et pluk og giver sig frit til at vælte tallerkner, åbne for gashanen osv. i en leg, som desværre kræver husets mest farlige elementer. Bedstefar ligger på loftet og dør, men ved begravelsen glemmer de hans stok. For Jacob er stokken mere bedstefar end bedstefar selv.

Referencer

Eksterne henvisninger 
 

Børnefilm fra Danmark
Danske film fra 1968
Sommerfuglen ønsker tillykke

Sommerfuglen ønsker tillykke er en børnefilm fra 1968 instrueret af Victor Brockdorff, Ib Seindahl efter manuskript af Victor Brockdorff, Ib Seindahl.

Handling 
Lotte har fødselsdag, og gæsterne skal underholdes med marionetkomedie. Sommerfuglen i titlen er den som puster sjæl ind i dukkerne og ind i Lottes fantasi. Da tæppet er faldet og festen forbi, flagrer sommerfuglen videre i Lottes drømme - og den følger hende bogstaveligt ind i virkeligheden på hendes vej til skole næste morgen.

Referencer

Eksterne henvisninger 
 

Børnefilm fra Danmark
Danske film fra 1968
Drengen der gik ud i verden for at finde en løve at lege med

Drengen der gik ud i verden for at finde en løve at lege med er en dansk tegnefilm for børn fra 1968, der er instrueret af Bent Barfod og Kjeld Simonsen efter manuskript af førstnævnte.

Handling 
Tegnefilmfabel om en lille dreng, der keder sig hjemme og derfor går ud i verden for at finde billedbogens løve at lege med og efterhånden får følgeskab af en lille legeveninde, en skjortemand, Fantomads selv og andre.

Referencer

Eksterne henvisninger 
 

Animationsfilm fra Danmark
Danske film fra 1968
Livet er en cirkus

Livet er en cirkus er en portrætfilm fra 1969 skrevet og instrueret af Per Holst.

Handling 
En film om Robert Storm Petersen: Bag om det kendte billede af humoristen Storm P., rummede han også træk af "den grædende klovn", udsprunget af sortsyn og mismod. Denne side belyses af tegninger og malerier, bl.a. fra cirkusmiljøet.

Referencer

Eksterne henvisninger 
 

Portrætfilm fra Danmark
Danske film fra 1969
Nonnekysset

Nonnekysset er en kortfilm fra 1969 instrueret af Kirsten Stenbæk efter manuskript af Bent Grasten, Kirsten Stenbæk.

Handling 
En film-collage om en ung mand Johannes, som får sin vilje med en nonne, fordi han er pågående, men samtidig derved ødelægger den fortryllelse, de satte ham i gang: Søsteren forekommer ham ikke mere så smuk, efter at han har kysset hende. Collagen er bygget frit over Gustav Wieds novelle »Kyddet«

Referencer

Eksterne henvisninger 
 

Kortfilm fra Danmark
Danske film fra 1969
Tror De på hekse

Tror De på hekse er en kortfilm fra 1969 instrueret af Kirsten Stenbæk efter manuskript af Kirsten Stenbæk, Bent Grasten.

Handling 
Grotesk-amourøs collage-situation i fantastisk udsætning fra en stille bar i det indre København. Med Lotte Olsen som en prægtig heks (?) og Peter Steen som hendes offer - eller hvad?

Referencer

Eksterne henvisninger 
 

Kortfilm fra Danmark
Danske film fra 1969
Et år med Henry

Et år med Henry er en dansk portrætfilm fra 1969 med instruktion og manuskript af Jens Jørgen Thorsen.

Handling 
Kunstneren Henry Heerups have i Rødovre er samtidig hans atelier. Her maler han om sommeren, hugger skulpturer om vinteren. Haven består af fugle, labyrinter af skrammel til skraldemodeller, billeder til blegning, skure, ukrudt, soltørrede lænestole, monumenter, huggepladser og af og til: børn og gæster. I stedet for blomster: tusinder af skulpturer, en botanisk have af skraldebøtter, sokler, pinde og gadefliser. Her laver Heerup kaffe, synger, betragter - og spiller fløjte. Her fortæller han og rigger sin cykel til, til turene efter fundne og stjålne sten. Her siver efteråret gennem gamle fotografier og rustne cykelhjul, og sommeren tørrer endnu en gang de store lænestole.

Med haven som udgangspunkt rejser seerne med Heerup (på cykel) til Bellevue, til barndommens kvarter på Nørrebro. I filmen er handlingen årets gang i denne underfulde verden - ikke kronologisk gengivet fra årstid til årstid, men under eet, som et tidsforløb, der gentager sig, som en hel harmonisk rytme svarende til Heerups egen - med hans improviserede kommentarer til vejr og vind og kunst og liv som en underliggende ledsagestemme, der giver portrættet liv og dybde.

Referencer

Eksterne henvisninger 
 

Portrætfilm fra Danmark
Danske film fra 1969
Giv mig et kys

Giv mig et kys er en dansk dokumentarfilm fra 1969 med instruktion og manuskript af Svend Aage Lorentz.

Handling 
Kys på tusind måder fremført i rappe rim af Jørgen Ryg og Preben Kaas.

Referencer

Eksterne henvisninger 
 

Dokumentarfilm fra Danmark
Danske film fra 1969
Toppen og bolden

Toppen og bolden er en dukkefilm fra 1969 instrueret af Per B. Holst efter manuskript af Per B. Holst.

Handling 
Legetøj fra H.C. Andersens tid bliver levende i denne dukkefilm, der er bygget over eventyret i "Kjærestefolkene".

Referencer

Eksterne henvisninger 
 

Dukkefilm fra Danmark
Danske film fra 1969
Ku' jeg hjælpe Dem med noget?

Ku' jeg hjælpe Dem med noget? er en dansk kortfilm fra 1969, der er instrueret af Sune Lund-Sørensen efter manuskript af Benny Andersen.

Handling 
Når en pæn lille mand skal have en fin ny hat.

Medvirkende 
 Jørgen Ryg - Kunden
 Peter Boesen - Ekspedienten
 Ole Lassen - En ven

Referencer

Eksterne henvisninger 
 

Kortfilm fra Danmark
Danske film fra 1969
Frændeløs

Frændeløs er en dansk eksperimentalfilm fra 1970, der er instrueret af Allan de Waal, Bjørn Nørgaard, Per Kirkeby, Jørgen Leth, Vagn Lundbye, Peter Louis-Jensen og Lene Adler Petersen efter manuskript af de seks første og Ole John.

Handling 
Antologi af seks eksperimentalfilm, der forudsætter eller belyser hinanden. 
1) Allan de Waal: Undersøgelse af et forladt hippiehus.
2) Bjørn Nørgaard og Lene Adler Petersen: Den kvindelige Kristus. Fem underafsnit. a) Den kvindelige Kristus korsfæstet ved Roskilde Fjord. b) Den kvindelige Kristus på Børsen. c) Den kvindelige Kristus blotter sig foran et kors i en baggård på Nørrebro. d) Kvindekrop med bryster og skød blottet på en græsplæne. e) Udstilling af Bjørn Nørgaards "kneppemaskiner". Den kvindelige Kristus er ophængt nøgen heri og har til sidst samleje med Nørgaard. 
3) Per Kirkeby: Det primitive liv i skoven. 
4) Jørgen Leth: Interview med hippiepige. 
5) Vagn Lundbye: Parafrase over spaghetti-western. 
6) Peter Louis-Jensen: Revolverafsnit af billed- og lydstøj.

Baggrund 
En række af periodens vigtigste 'undergrundskunstnere', der havde haft tilknytning til den netop opløste kunstnergruppe ABCinema, manifesterede sig i denne antologi, der blev finansieret af Kortfilmrådet. Ole John fotograferede alle afsnit. Mest opmærksomhed vakte Bjørn Nørgaards og Lene Adler Petersens afsnit, hvor Lene Adler Petersen fremstiller Den kvindelige Kristus, som hun allerede havde gjort det året før i parrets eksperimenterende kortfilm Den grønne kjole. Optagelserne på Børsen, hvor hun uanmeldt gik nøgen gennem børssalen bærende et kors, bragte nogen forstyrrelse i obligationshandelen og fik en del presseomtale. (Scenen, der skulle minde om dengang, Jesus drev kræmmerne ud af templet, skal være genbrugt året efter i Nørgaards aldrig udsendte tv-film En forførers dagbog). Nok så provokerende var dog Nørgaards og Adler Petersens sidste underafsnit med dets sadomasochistiske præg.

Afsnittene er ret forskellige og præget af de enkelte kunstneres individuelle interesser. Per Kirkebys afsnit har et romantisk præg. Jørgen Leth lader hippiepigen fortælle om en tur til Nepal direkte til kameraet, en form, han siden rendyrkede på film. Endelig afspejler Vagn Lundbyes afsnit dennes interesse for myter og arketyper. Det er optaget i Spanien, og Lundbye medvirker selv, forklædt som Clint Eastwood.

De traditionelle filmanmeldere havde ikke meget godt at sige om denne antologi, der var skabt af folk fra andre kunstarter. Den blev kaldt amatøragtig og betegnet som en dårlig Andy Warhol-efterligning. Andre kunstnere tog dog Frændeløs i forsvar og mente, at filmanmelderne forvekslede kunst med teknisk snilde. Fra Kortfilmrådets side blev det påpeget, at den efter traditionelle normer dårlige lyd- og billedkvalitet var et bevidst æstetisk valg. Selv om filmen var offentligt finansieret, nægtede Statens Filmcentral til at begynde med at distribuere den. Den kom til at optræde i et særligt katalog sammen med andre kontroversielle produktioner fra Kortfilmrådet.

Referencer

Eksterne henvisninger 
 

Eksperimentalfilm fra Danmark
Danske film fra 1970
Film instrueret af Jørgen Leth
Motion picture

Motion picture er en eksperimentalfilm fra 1970 instrueret af Ole John og Jørgen Leth efter eget manuskript.

Handling 
Ophavsmændene angiver selv denne baggrund for filmens dokumentation i billede og lyd af tennisspilleren Torben Ulrich, mens han øver sine slag, sin serve, sit løb, sine spring osv.: "Det store øjeblik for den mand, som spiller med en bold, er ekstase: Når bold, bane, modpart og tilskuere går op i en enhed af rituel dramatisk karakter. Først i den situation kan man se, siger Torben Ulrich. Mennesket kan beruse sig i det guddommelige. Men for at blive et realiseret guddommeligt menneske, må man et skridt hinsides det ekstatiske. Jeg tror, at når det europæiske menneske i dag er så interesseret i Afrika og Østen, er det fordi, det er blevet opmærksom på værdier i sig selv, som er gået tabt. Det er disse værdier, der må løses op for, hvis ikke alt er forstenet." Filmen er optaget på 30 m ruller, og alle klippene er foretaget i kameraet, sådan at filmen udelukkende består af hele sekvenser, som er samlet til f.eks. denne rækkefølge. Filmen kunne efter behov forkortes eller forlænges uden at dens idé derved ville gå tabt.

Referencer

Eksterne henvisninger 
 

Film instrueret af Jørgen Leth
Eksperimentalfilm fra Danmark
Danske film fra 1970
Danske billeder

Danske billeder er en turistfilm fra 1971 instrueret af Lars Brydesen og Claus Ørsted efter manuskript af Klaus Rifbjerg.

Handling 
Danmark og danskere set med Klaus Rifbjergs, Brydesens og Ørsteds øjne. Et til filmen nyskrevet digt af Rifbjerg, fremført af forfatteren selv, understreger filmens kritiske, men indfølende holdning.

Referencer

Eksterne henvisninger 
 

Turistfilm fra Danmark
Danske film fra 1971
Eftersøgningen

Eftersøgningen er en eksperimentalfilm fra 1971 instrueret af Jørgen Leth, Ann Bierlich, Ursula Reuter Christiansen, John Davidsen, Peter Engberg, Ole John, Vagn Lundbye, Niels Schwalbe og Peter Thorsboe efter manuskript af Jørgen Leth og Ole John.

Handling 
Kollektivfilm. Den ultimative happening-film, skabt af en gruppe af ABCinemas medlemmer under en teltlejr på Randbøl Hede i sommeren 1969. Et af kollektivets medlemmer, Henning Christiansen, beskriver filmen således: At elske et træ - At smadre et træ - At brænde et træ - Træet som antenne - Træet som rambuk - Havet stukket i brand af en molotovcocktail - Jordbær tværet på et blødende bryst - Vinden og violinen - Syngende mennesker på heden - Mumie på heden - En nøgen kvinde foran kapellets krucifix - Menneskemængde - Cessnaflyets brølen - Skibets tuden - Biler raser forbi - Kirkeklokker og orgelklang. Hun klæder sig af og går ind i filmen. Forsvinder sporløst i den religiøst-poetiske sfære, som tungt holdes i ave af normaliteten i os. Passionsspillet søger med vore reelle muligheder at berøre de områder i os, der grænser til det desperate, den dybe ro, den rituelle fetichisme. Trangen til at give det, der er omkring os dybere mening ...

Referencer

Eksterne henvisninger 
 

Film instrueret af Jørgen Leth
Eksperimentalfilm fra Danmark
Danske film fra 1971
Mælk - det er mig

Mælk - det er mig er en kortfilm fra 1971 instrueret af Ole Askman efter manuskript af Lise Nørgaard.

Handling

Referencer

Eksterne henvisninger 
 

Kortfilm fra Danmark
Danske film fra 1971
Smil mand!

Smil mand! er en børnefilm fra 1972 instrueret af Aase Schmidt efter manuskript af Charlotte Strandgaard.

Handling 
Om kostskoledrenge i den tidlige pubertet. Hovedpersonen Ole er kommet på kostskole, efter at hans mor er blevet alene. Han finder snart ud af, at de andre drenge også har deres problemer.

Referencer

Eksterne henvisninger 
 

Børnefilm fra Danmark
Danske film fra 1972
Ønskebenet

Ønskebenet er en animationsfilm fra 1973 instrueret af Jannik Hastrup efter eget manuskript.

Handling 
En kort porno-tegnefilm, der gør grin med hele porno-halløjet.

Referencer

Eksterne henvisninger 
 

Animationsfilm fra Danmark
Danske film fra 1973
Indeni

Indeni er en dansk eksperimentalfilm fra 1973 med instruktion og manuskript af Ole John.

Handling 
Et filmisk eksperiment, som bevæger sig i flere planer. Fire personer gennemspiller et menneskeligt forløb, set med hvide silhouetter på sort bund. 'Indeni' dem - eller bag dem - udspilles et andet forløb, støttet og modsagt af lydsiden.

Referencer

Eksterne henvisninger 
 

Eksperimentalfilm fra Danmark
Danske film fra 1973
Skarpretteren

Skarpretteren er en kortfilm fra 1973 instrueret af Ursula Reuter Christiansen efter manuskript af Ursula Reuter Christiansen.

Handling 
Instruktøren om filmen: "Skarpretteren" er en musikalsk legende om kvindens fornedrelse og ophøjelse. Historien om min egen begravelse og begravelsen af den legendariske kvinde og fremstødet til et nyt liv i andre sammenhænge, hvor hun kan opfatte sig selv produktivt i et rimeligt samfund. Nu er hun biprodukt til manden, optaget af egne følelser, længsler, lyster og erindringer. Det er tyngende ballast. Blomsterkransen skal væk, men som en tornekrans er den trykket fast ned over panden, er næsten ikke til at rive af." Det næste store øjeblik i historien tilhører os, lyder filmens sluttekst.

Referencer

Eksterne henvisninger 
 

Kortfilm fra Danmark
Danske film fra 1973
Den lille hvide ged

Den lille hvide ged er en børnefilm fra 1973 instrueret af Jørgen Vestergaard efter manuskript af Ellen Maria Rosenfalk Siersted.

Handling 
Jacob og Trine er på sommerferie med far og mor – og sammen med en helt ny, herlig legekammerat, et lille gedekid. De er også i cirkus, og geden synes, det er mægtigt morsomt. Om natten stikker den i hvert fald af fra børnene og bliver taget med af cirkusfolkene, som er på vej til den næste by. De vil træne den op til at være en rigtig cirkusged. Men børnene savner deres legekammerat, og de løser selv problemet. Egnet til børn fra 4 år.

Referencer

Eksterne henvisninger 
 

Børnefilm fra Danmark
Danske film fra 1973
Sådan gør de det - også!

Sådan gør de det - også er en pornofilm fra 1973 instrueret af Ole Ørsted efter manuskript af Søren Strømberg.

Handling

Referencer

Eksterne henvisninger 
 

Pornofilm fra Danmark
Danske film fra 1973